På trods af en 5-1 sejr på udebane over Helsingør fredag aften, har AGFs ledelse valgt at stikke cheftræner Glen Riddersholm en fyreseddel.

Annonce

FODBOLD: Så gik den ikke længere for Glen Riddersholm i AGF. Cheftræneren, som har været under pres den seneste tid, er på trods af en 5-1 sejr i Helsingør fredag aften ikke længere træner i AGF. Riddersholm blev fyret kort efter kampen fredag aften. AGF's nye cheftræner er hentet i Lyngby og hedder David Nielsen. Han tiltræder allerede mandag.

Afskeden med Riddersholm skyldes en længere periode med svingende og utilfredsstillende resultater, oplyser AGF. - Vores resultater har i en længere periode været for dårlige, og vi har præsteret alt for svingende i såvel Superligaen som i DBU Pokalen - en udvikling, vi ikke er trygge ved. - Vi gik ind til den her sæson i håbet om, at vi kunne præstere mere stabilt, hvilket ikke er lykkedes. - Efter nøje overvejelser har vi derfor besluttet, at der skal nye kræfter til i forsøget på at indfri vores målsætninger i AGF, siger AGF-sportschef Peter Christiansen.

Annonce

Forlader AGF med vemod